钦定古今图书集成/理学汇编/学行典/第212卷 > 李鉴
## 钦定古今图书集成/理学汇编/学行典/第212卷 > 李鉴

按《济南府志》：“李鉴，霑化人。性孝友。八岁知定省，道遇
新果，必鬻之悬于首，至家跪而进之，以为常。后家筑
土得金二锭，上有字曰：‘官不可取，人不可夺’。鉴献于
官，官曰：‘此天赐也’。令持还。乃市木构楼三闲，以居二
亲焉。”

===孟卿===按《济南府志》：“孟卿，滨州人。父殁，哀毁几绝，庐墓三年。
母殁，卿哀擗过礼。及葬，卿矢之曰：‘先年父亡，不与之
俱，以其有母在也，尚图侍朝夕。今母又亡，不与之同
游地下。生也何为’！”复庐墓三年，日负土起垒数寻。人
每过其庐，必式曰：“孟孝子庐墓处也。”